nahid-hub/BLUGE-bengali-wikipedia-section-title-prediction huggingface dataset:
শাহ্‌ আব্দুর রউফ সাহেবের দ্বিতীয় কর্মক্ষেত্র ছিল জেলা পরিষদ। ১৯২২ সালে প্রথম জেলা বোর্ডের সদস্য হওয়ার সুযোগ লাভ করেন। পরে ১৯৩৩ সালে সদর লোকাল বোর্ড কর্তৃক আবারও জেলা বোর্ডের সদস্য নির্বাচিত হন। একই বছর নভেম্বরে তিনি জেলা বোর্ডের ভাইস চেয়ারম্যান নির্বাচিত হন। ১৯৩৩ থেকে ১৯৪২ সাল পর্যন্ত দীর্ঘ নয় বছর তিনি উক্ত পদে সুনামের সাথে দায়িত্ব পালন করেন।

তার তৃতীয় কর্মক্ষেত্র ছিল রংপুর সেন্ট্রাল কো-অপারেটিভ ব্যাংক। ১৯২৯-৩৪ সাল পর্যন্ত তিনি রংপুর কো-অপারেটিভ ব্যাংকের অনানারী সেক্রেটারীর দায়িত্ব পালন করেন। এরপরে নির্বাচিত হয়েছিলেন ব্যাংকের ডেপুটি চেয়ারম্যান। জনসাধারণকে উপকৃত হবে এই মানসে তিনি সমবায় আন্দোলনকে জনপ্রিয় করে তুলেছিলেন। এই সমবায় আন্দোলনের মাধ্যমে জনসেবার স্বীকৃতি স্বরূপ ১৯৩৫ সালে তিনি জুবিলী মেডেলসহ জুবিলি কো-অপারেটিভ সার্টিফিকেট লাভ করেন। জনকল্যাণে আজীবন কাজ করে যাওয়া এ্যাডঃ শাহ্‌ আব্দুর রউফ সাহেব প্রশংসনীয় জনহিতকর কাজের জন্য ১৯৩৭ সালে তৎকালীন বড় লাট বাহাদুরের কাছে থেকে করোনেশন মেডেল এবং এর দুই বছর পরে ১৯৩৯ সালে তিনি সরকার কর্তৃক খাঁন বাহাদুর উপাধিতে ভূষিত হন।

একজন শিক্ষানুরাগী ব্যক্তি হিসেবে দেশ ও জাতি গঠনে শিক্ষার প্রয়োজনীয়তা উপলব্ধি করে বিপুল জনগোষ্ঠীর মাঝে সচেতনতা বৃদ্ধির লক্ষ্যে শিক্ষার প্রচার ও প্রসারের জন্য গুরুত্বপূর্ণ ভূমিকা পালন করেন। দেশ বিভাগের পরে ১৯৪৭ সালে জেলা বিদ্যালয় বোর্ডের প্রেসিডেন্ট নির্বাচিত হন। ১৯৪৭ থেকে ১৯৫৩ সাল পর্যন্ত সুনামের সাথে এই দায়িত্ব পালন করেন। খান বাহাদুর শাহ্‌ আব্দুর রউফ উপলব্ধি করেছিলেন রংপুরে চিকিৎসা ব্যবস্থা অপ্রতুল। প্রয়োজনের তুলনায় চিকিৎসক অনেক কম। চিকিৎসার সু ব্যবস্থার জন্য রংপুরে একটি মেডিকেল বিদ্যালয় প্রতিষ্ঠার প্রয়োজনীয়তা বুঝতে পেরেছিলেন। সেই লক্ষ্যে ১৯৪৭ সালে জেলা বোর্ড হতে নিজে আহবায়ক হয়ে একটা সভা আহ্বান করেছিলেন। তৎকালীন জেলা ম্যাজিস্ট্রেট জনাব সি.এ আলীর সভাপতিত্বে সেই সভায় রংপুরের সুধী ব্যক্তিদের সমাবেশ ঘটেছিল। সকলেই মেডিকেল স্কুল স্থাপনের ব্যাপারে খান বাহাদুর সাহেবের প্রচেষ্টাকে অভিনন্দিত করেন এবং সেই সভায় সর্ব সম্মতিক্রমে একটি মেডিকেল স্কুল স্থাপনের সিদ্ধান্ত গৃহীত হয়। তবে পাকিস্তান সরকারের পক্ষ থেকে কোন সাড়া না পাওয়ায় সেই সিদ্ধান্ত বাস্তবায়িত হয়নি। মৃত্যুর আগে তিনি দেখে যেতে পারেননি ২৪ বছর আগে তিনি যে স্বপ্ন দেখেছিলেন সেই স্বপ্ন বাস্তবে রূপান্তরিত হতে। তার মৃত্যুর পরেই রংপুর মেডিকেল কলেজ প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. মৃত্যু
titleC. রাজনৈতিক দর্শন
titleD. সংক্ষিপ্ত জীবন
উত্তর: titleD
দুরায়দ ইবনে আস সিম্মাহ নামে আরবের বিখ্যাত নেতা খানসাকে বিয়ের প্রস্তাব পাঠইয়েছিলেন এবং খানসা তার প্রস্তাব প্রত্যাখ্যান করেন

দুরায়দ প্রত্যাখ্যাত হয়ে একটি কবিতা আবৃত্তি করেন,

"“হে আমার সাথী-বন্ধুগণ!"

"তোমরা তুমাদিরকে স্বাগতম জানাও এবং আমার জন্য অপেক্ষা কর। কারণ, তোমাদের অবস্থানই আমার সম্বল।"

"খানসা (হরিণী) কি তোমাদের হৃদয়কে প্রেমে পাগল করে তুলেছে এবং তার ভালোবাসায় তোমরা অসুস্থ হয়ে পড়েছো?"

এরপর খানসা বিয়ে করেন স্বগোত্রীয় যুবক রাওয়াহা ইবনে আবদিল উযযাকে। তার ঔরসে পুত্র শাজারা আবদুল্লাহর জন্ম হয়।

কিছুদিন পর রাওয়াহা মারা গেরে তিনি মিরদাস ইবনে আবি আমরকে বিয়ে করেন। এই দ্বিতীয় স্বামীর ঘরে জন্মগ্রহণ করে দুই পুত্র- ইয়াযিদ ও মুয়াবিয়া এবং এক কন্যা উমরা। তার এই স্বামী ছিলো দায়িত্বহীন অপচয়কারী প্রকৃতির। তার স্বামী তাদের সমস্ত অর্থ নষ্ট অপচয়, জুয়া খেলে শেষ করে ফেলে। ফলে খানসা তার ভাই শাখরের নিকট বিচার নিয়ে গেলো। কিন্তু তার ভাই শাখর ইবনে আমর স্ত্রীর বাঁধা স্বত্বেও তার সম্পদ থেকে অর্ধেক সম্পদ আল খানসাকে দান করেন। এর কিছুদিন পর তার স্বামী এ টাকাও বাজে কাজে ফুরিয়ে ফেলে নিঃশেষ হয়ে যায়, তারপর তার ভাই আবারো তার সম্পত্তি থেকে খানসাকে অর্ধেক দান করেন। এজন্য আল খানসা তার ভাইদের অন্ত্যন্ত ভালোবাসতেন।

সঠিক অনুচ্ছেদ শিরোনাম কোনটি?
titleA. তার কিছু কবিতা
titleB. ইসলাম পূর্ব জীবন
titleC. আবু বকরের আমলে
titleD. মৃত্যু
উত্তর: titleB
রাম ও সীতার বিবাহের বারো বছর পর বৃদ্ধ রাজা দশরথ রামকে যৌবরাজ্যে অভিষিক্ত করার ইচ্ছা প্রকাশ করলেন। কোশল রাজসভায় তার ইচ্ছাকে সকলেই সমর্থন করল। কিন্তু উক্ত অনুষ্ঠানের পূর্বসন্ধ্যায় দাসী মন্থরার কুমন্ত্রণায় কৈকেয়ীর ঈর্ষা জাগরিত হয়ে উঠল। বহুকাল পূর্বে রাজা দশরথ কৈকেয়ীকে দুটি বর দিতে প্রতিশ্রুত হয়েছিলেন। তার সুযোগ কৈকেয়ী রাজার কাছে দাবি করেন যে রামকে চোদ্দো বছরের জন্য বনবাসে পাঠাতে হবে এবং তার স্থলে ভরতকে যৌবরাজ্যে অভিষিক্ত করতে হবে। বৃদ্ধ ও হতাশ রাজা নিজ প্রতিজ্ঞা রক্ষার দায়েই কৈকেয়ীকে প্রার্থিত বরদুটি প্রদান করতে সম্মত হলেন। রাম পিতার আজ্ঞা স্বেচ্ছায় ও শান্তচিত্তে মেনে নিলেন। পত্নী সীতা ও ভ্রাতা লক্ষ্মণ তার সঙ্গী হলেন। রাম সীতাকে নিরস্ত করতে গেলে সীতা উত্তর দিলেন, "যে বনে তুমি বাস করবে, সে বনই আমার নিকট অযোধ্যা; কিন্তু যে অযোধ্যায় তুমি নেই, সে অযোধ্যা আমার নিকট দুঃসহ নরক।" রামের প্রস্থানের পর পুত্রশোকে কাতর হয়ে রাজা দশরথ দেহত্যাগ করলেন। এই ঘটনার সময় ভরত ছিলেন তার মাতুলালয় নন্দীগ্রামে। সব শুনে ভরত সত্বর অযোধ্যায় ফিরে এলেন। তিনি মায়ের কুটিল চক্রান্তে পাওয়া রাজপদ ঘৃণাভরে প্রত্যাখ্যান করলেন। রামকে খুঁজতে খুঁজতে তিনি উপস্থিত হলেন বনে। তিনি রামকে অযোধ্যায় ফিরে রাজপদ গ্রহণের অনুরোধ জানালেন। কিন্তু পিতার আজ্ঞার বিরুদ্ধাচারণ করে চোদ্দো বছর কাল উত্তীর্ণ হওয়ার পূর্বে অযোধ্যায় প্রত্যাবর্তনে অসম্মত হলেন। ভরত তখন রামের খড়মদুটি চেয়ে নিলেন। রাজ্যে ফিরে সেই খড়মদুটিই সিংহাসনে স্থাপন করে রামের নামে রাজ্যশাসন করতে লাগলেন তিনি।

সঠিক অনুচ্ছেদ শিরোনাম কোনটি?
titleA. কিষ্কিন্ধাকাণ্ড
titleB. লঙ্কাকাণ্ড
titleC. অযোধ্যাকাণ্ড
titleD. পাঠ
উত্তর: titleC
ইউস্টাচ ক্লেরেন্স স্কার্ব হলো
পেভেনসিদের চাচাত ভাই এবং জিল পুলের সহপাঠী। তাকে প্রথমে দুষ্টু ও খিটখিটে মেজাজের বালক হিসেবে দেখানো হয় যে পেভেনসিদের সহ্য করতে পারত না। কিন্তু পরে যখন তার লোভের কারণে সে একটি ড্রাগনের রুপ লাভ করে তখন তার বাজে আচরনগুলো দুর হয়ে যায়। ড্রাগন হয়ে বেঁচে থাকার যন্ত্রনায় সে বুজতে পারে আগে সে কতটা খারাপ ছিল। শীঘ্রই সে একজন
ভালো মানুষে পরিনত হয় এবং
আসলান তাকে আগের রুপে ফিরিয়ে আনে। এর পরের উপন্যাসগুলোতে ইউস্টাচকে আরও ভালো একজন ব্যক্তিরুপে চিত্রায়িত করা হয়েছে। সে একজন নায়ক বনে যায় যখন সে এবং জিল পোল মিলে হারিয়ে যাওয়া রাজকুমার রিলিয়ানকে এক জাদুকরীর হাত থেকে রক্ষা করে। "দ্য ভয়াজ অব দ্য ডন ট্রেডার", "দ্য সিলভার চেয়ার", এবং "দ্য লাস্ট ব্যাটল" উপন্যাসগুলোতে তাকে দেখা যায়।

সঠিক অনুচ্ছেদ শিরোনাম কোনটি?
titleA. নার্নিয়ার বাসিন্দা
titleB. শিপ্ট
titleC. ইউস্টাচ স্কার্ব
titleD. আরাভিস
উত্তর: titleC
নবজাগরণ ভাবাপন্ন ব্যক্তিবর্গের মধ্যে রামমোহন রায় , এইচ.এল.ভি ডিরোজিও ও তার বিপ্লবী শিষ্যবৃন্দ, দেবেন্দ্রনাথ ঠাকুর ও তার অনুসারীগণ, অক্ষয়কুমার দত্ত , ঈশ্বরচন্দ্র বিদ্যাসাগর , মাইকেল মধুসূদন দত্ত , বঙ্কিমচন্দ্র চট্টোপাধ্যায় , স্বামী বিবেকানন্দ প্রমুখ অন্তর্ভুক্ত ছিলেন। রেসেসাঁর এ নিবেদিত মনীষীবর্গ যেসব পাশ্চাত্য চিন্তাধারায় উজ্জীবিত হয়েছিলেন তা ছিল যুক্তিবাদ, মানবতাবাদ, উপযোগবাদ, বিজ্ঞানবাদ, ব্যক্তিবাদ, দৃষ্টবাদ, ডারউইনবাদ, সমাজবাদ ও জাতীয়তাবাদ। পুনরুজ্জীবিত বাংলার চিন্তাবিদগণ ফ্রান্সিস বেকন (১৫৬১-১৬২৬), আইজ্যাক নিউটন (১৬৪২-১৭২৭), জেরেমি বেনথাম (১৭৪৮-১৮৩২), টমাস পেইন (১৭৩৭-১৮০৯), অগুস্ত কোঁত (১৭৯৮-১৮৫৭), চার্লস ডারউইন (১৮০৯-৮২) ও জন স্টুয়ার্ট মিল-এর (১৬০৬-৭৩) মতো পাশ্চাত্যের আরও অনেক আধুনিক চিন্তাবিদ ও মনীষীর গুণগ্রাহী ও অনুসারী হয়ে ওঠেন। এশিয়াটিক সোসাইটি অফ বেঙ্গল (প্রতিষ্ঠিত, ১৭৮৪), শ্রীরামপুরের ব্যাপটিস্ট মিশন (১৮০০), ফোর্ট উইলিয়াম কলেজ (১৮০০), হিন্দু কলেজ (১৮১৭), ক্যালকাটা স্কুল-বুক সোসাইটি (১৮১৭), কলকাতা মেডিক্যাল কলেজ (১৮৩৫), কলকাতা বিশ্ববিদ্যালয়-এর (১৮৫৭) মতো প্রতিষ্ঠানগুলি বাংলার নবজাগরণে তাৎপর্যপূর্ণ অবদান রাখে।

বাংলার নবজাগরণ দুই ধারায় প্রসার লাভ করে যথা, (১) ঐ সময়ে বহু সংখ্যক সংবাদপত্র ও সাময়িকী প্রকাশিত হয় এবং (২) বহু সমিতি, সংগঠন ও সমাজ প্রতিষ্ঠিত হয়। এগুলি পর্যায়ক্রমে নবজাগরণর দ্বারা সৃষ্ট বিভিন্ন সংলাপ ও বিতর্কের মঞ্চ হিসেবে কাজ করে। তবে নবজাগরণের সবচেয়ে দর্শনীয় বহিঃপ্রকাশ ঘটে কতকগুলি সংস্কার আন্দোলনের মধ্য দিয়ে। এসব আন্দোলন ছিল ধর্মীয় ও সামাজিক। নবজাগরণর আরও বড় ধরনের প্রকাশ লক্ষ্য করা যায় যুক্তিভিত্তিক মুক্তচিন্তার সপক্ষে পরিচালিত ধর্মনিরপেক্ষ আন্দোলনের মাধ্যমে। আধুনিক বাংলা সাহিত্যের উন্মেষ, পাশ্চাত্য শিক্ষা ও ধ্যান-ধারণার প্রসার ও বিভিন্নমুখী বুদ্ধিবৃত্তিক জ্ঞানানুসন্ধান এ সবই ছিল নবজাগরণর সুফল। বাংলার নবজাগরণ বা নবজাগরণের ফলে জাতীয়তাবাদ জাগ্রত হয় এবং পরবর্তী সময়ে এ জাতীয়তাবাদ দেশের পরাধীনতার বিষয় নিয়ে প্রশ্ন তোলে।

রামমোহন রায় একাধারে সংস্কৃত, আরবি, ফার্সি ভাষায় সুপণ্ডিত এবং পাশ্চাত্য শিক্ষায় শিক্ষিত ব্যক্তি ছিলেন। তিনি ধর্মীয় গোঁড়ামির প্রতিবাদে তুহফাত-উল-মুওয়াহহিদিন [একেশ্বরবাদীদের উপহার] নামে এক যুক্তিবাদী পুস্তিকা (১৮০৩-০৪) প্রকাশ করেন। পরবর্তীসময়ে তিনি সেমেটিক একেশ্বরবাদের ধারায় উপযোগবাদের সাথে যুক্তিবাদ সংযুক্ত এবং সামাজিক অন্যায় ও বুদ্ধিবৃত্তিক কূপমণ্ডূকতা দূর করার লক্ষ্যে একটি কার্যক্রম গ্রহণ করেন। হিন্দু ও খ্রিষ্টানদের সঙ্গে দীর্ঘ পনেরো বছরের (১৮১৫-৩০) এক বিতর্কে তিনি তার ব্রাহ্ম একেশ্বরবাদ প্রতিষ্ঠিত করতে বাহ্যত বহুঈশ্বরবাদ ও ত্রিত্ববাদকে পরাভূত করেন। তিনি সমাজিক বিচার, বিশেষ করে হিন্দু নারীমুক্তির জন্য সুদীর্ঘ শতাব্দীকালের সংগ্রামেরও সূচনা করেন। গভর্নর জেনারেল উইলিয়ম বেন্টিঙ্ক এর ঔপনিবেশিক সরকার ১৮২৯ সালে স্বামীর সাথে হিন্দু নারীর সহমরণ তথা সতীদাহ প্রথা বিলুপ্ত ঘোষণা করেন। রামমোহন রায় এ বিষয়ে সরকারের আইন পাসে সহায়তা করেন। রামমোহন সংবাদপত্রের স্বাধীনতার জন্য সংগ্রাম করেন এবং পাশ্চাত্য শিক্ষাক্রমের ভিত্তিতে ধর্মনিরপেক্ষ ও বিজ্ঞান বিষয়ক শিক্ষা নীতি প্রবর্তনের সুপারিশ করেন।

সঠিক অনুচ্ছেদ শিরোনাম কোনটি?
titleA. ইউরোপের নবজাগরণের থেকে পার্থক্য
titleB. নব্য বঙ্গ আন্দোলন
titleC. সভা ও বহু সমিতি
titleD. যুক্তিবাদ
উত্তর: titleC
১৯৭৩ সালে কারাকাস সোফিয়া ইম্বার মিউজিও দ্য আর্ট কন্টেম্পোরানিও দ্য কারাকাস নামীয় শিল্পকলা যাদুঘর প্রতিষ্ঠা করেন। তিনি মাকসি পরিচালনার দায়িত্বে রয়েছেন। বর্তমানে সংস্থাটি কারাকাস সমসাময়িক শিল্পকলা যাদুঘর নামে পরিচিতি পাচ্ছে। এখানে প্রায় চার হাজার স্থায়ী চিত্রকর্ম নিয়মিত প্রদর্শন করা হয়। এটি লাতিন আমেরিকার সমসাময়িক চিত্রকলার সেরা সংগ্রহরূপে বিবেচিত হয়ে আসছে। প্রায় ত্রিশ বছর যাবৎ তিনি যাদুঘরের কর্ণধারের ভূমিকায় অবতীর্ণ হয়েছিলেন যা ব্যাপক দক্ষতা ও বিচরণের দৌঁড়ে বেশ এগিয়ে ছিল। কিন্তু ২০০১ সালে 'আলো প্রেসিডেন্টে' শীর্ষক টেলিভিশন সম্প্রচারের পর তিনি ভেনেজুয়েলীয় রাষ্ট্রপতি হুগো চাভেজের চক্ষুশূলে পরিণত হন ও যাদুঘরের প্রধানের পদ থেকে ইম্বারকে বরখাস্ত করেছিলেন। ঐ সময়ে চিত্রশিল্পী ও কলম্বীয় ভাস্কর ফার্নান্দো বোয়েত্রো কর্তৃক প্রতিবাদলিপি বিবেচনার জন্য প্রেরণ করা হয়। জানা যায় যে, সোফিয়া ইম্বারকে বরখাস্ত করার পর থেকেই মাকের সংগ্রহশালা থেকে চিত্রকর্মগুলো অদৃশ্য হতে শুরু করে। গুজব রয়েছে যে, সরকারের শীর্ষস্থানীয় নেতাগণ এ সকল চিত্রকর্ম তাদের বাড়িতে নিয়ে যায়। হারানো ঐ সকল চিত্রকর্মের মধ্যে উল্লেখযোগ্য ছিল অঁরি মাতিসের 'ওদালিস্ক ই রেড প্যান্টস'। এর পরিবর্তে মূল চিত্রকর্মের অনুলিপি প্রতিস্থাপন করা হয়েছিল। একই ধরনের ঘটনা ঘটেছে আর্ট সার্কেল মিয়ামিতে ভেনেজুয়েলার জেনারো আম্ব্রোসিনে গ্যালারির মালিক কর্তৃক চিত্রকর্মের বিক্রয়ের কথা ঘোষণার মাধ্যমে। ১৭ জুলাই, ২০১২ তারিখে মিয়ামির একটি হোটেলে এফবিআই গুপ্তচরের কাছে পাওয়া যায়। এ বিষয়ে ২০০৯ সালে ভেনেজুয়েলীয় সাংবাদিক মারিয়ানেলা বাল্বি কর্তৃক 'দ্য রেপ অব দি ওদালিস্ক' শীর্ষক গ্রন্থ প্রকাশ করা হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. মাকসি
titleD. কর্মজীবন
উত্তর: titleC
উনিশ শতকের প্রথমার্ধে দ্বান্দ্বিক ও ঐতিহাসিক বস্তুবাদের আত্মপ্রকাশের তত্ত্বগত পূর্বশর্তগুলো গড়ে উঠেছিলো। ঊনবিংশ শতকের ধ্রুপদী জার্মান দর্শনের প্রগতিশীল ভাবধারনা, সর্বোপরি হেগেল ও ফয়েরবাখের দর্শন ছিলো দ্বান্দ্বিক বস্তুবাদের তত্ত্বগত উৎস কার্ল মার্কস ও ফ্রিডরিখ এঙ্গেলসের দার্শনিক অভিমত পরিগ্রহ করেছিলো বিপ্লবী প্রলেতারিয়েতের অবস্থান থেকে হেগেলের দ্বন্দ্ববাদ ও ফয়েরবাখের বস্তুবাদের এক সমালোচনাত্মক সমীক্ষার মধ্য দিয়ে।

সঠিক অনুচ্ছেদ শিরোনাম কোনটি?
titleA. দ্বান্দ্বিক বস্তুবাদের ঐতিহাসিক ভিত্তি
titleB. ব্যুৎপত্তি
titleC. তিনটি সুত্র
titleD. ভিত্তি এবং শর্ত
উত্তর: titleA
জাহাজমারা ইউনিয়নের দক্ষিণ পূর্বে এবং পশ্চিমের মেঘনা নদী অত্যন্ত খরস্রোতা ও ডুবোচরের কারণে এখানে প্রায়ই জাহাজ ডুবির ঘটনা ঘটতো। ফলে এখানে প্রচুর জাহাজ মারা যেত, যার ফলে নামকরণ করা হয় জাহাজমারা। ১৭৮০ সালে জেমস রেনেল ম্যাকপার্শ্বনকে ডুবচর হিসেবে উল্লেখ করেন সে হিসাবে ইউনিয়নটির বয়স আনুমানিক ৫০০-৬০০ বছর হবে এবং জনবসতি গড়ে উঠে ২২০-২৩০ বছর আগে।।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. যোগাযোগ ব্যবস্থা
titleC. নামকরণ
titleD. হাট-বাজার
উত্তর: titleC
বাদামি একটি যৌগিক রঙ; লাল, হলুদ ও কালোর মিশ্রণে এটি তৈরি করা হয়। কম্পিউটার-টেলিভিশনের পর্দায় ব্যবহৃত আরজিবি রঙ মডেলে নির্দিষ্ট অনুপাতে লাল ও সবুজ আলো মিশিয়ে বাদামি রঙ দেখানো হয়।

দৃশ্যমান বর্ণালির হিসাবে "বাদামি" হলো উচ্চ তরঙ্গদৈর্ঘ্যের (কম কম্পাঙ্ক) হিউ, যেমন- হলুদ, কমলা বা লাল আলোর কম ঔজ্জ্বল্য বা স্যাচুরেশন।
"বাদামি" বর্ণালির একটা বড় অংশে বিস্তৃত হওয়ায় লালচে বাদামি, হলদে বাদামি, গাঢ়/ফিকে বাদামি প্রভৃতি যৌগিক বিশেষণ ব্যবহার করতে হয়।

কম তীব্রতার রঙ বলে বাদামি একটি টারশিয়ারি রঙ: তিনটি বিয়োজক মূল রঙের মিশ্রণ যেখানে সায়ান রঙ-উপাদান কম থাকে। কেবল উজ্জ্বলতর রঙের বিপরীতেই বাদামি দৃষ্টিগ্রাহ্য হয়। স্বাভাবিক আলোকমাত্রা কম হলে হলুদ, কমলা, লাল বা গোলাপি রঙের বস্তু এমন দেখায়, যদিও তারা স্বাভাবিক আলোতে বাদামির প্রতিফলিত লাল/কমলা আলোর সমপরিমাণই প্রতিফলিত করে।
সঠিক অনুচ্ছেদ শিরোনাম কোনটি?
titleA. ধ্রুপদী-উত্তর ইতিহাস
titleB. আলোকবিজ্ঞান
titleC. সংস্কৃতিতে বাদামি
titleD. ১৯শ এবং ২০শ শতাব্দী
উত্তর: titleB
উরুতে ইনজুরির জন্য জিদান ২০০২ সালে অনুষ্ঠিত ফিফা বিশ্বকাপের প্রথম দুই ম্যাচে নিয়মিত একাদশের বাইরে থাকেন।তার অনুপস্থিতিতে খেলা বিশ্বকাপের উদ্বোধনী ম্যাচে ফ্রান্স আফ্রিকার নবাগত দল সেনেগালের বিরুদ্ধে ১-০ গোলে বিস্ময়করভাবে পরাজিত হয়। ইনজুরি থেকে ফিরে জিদান তৃতীয় ম্যাচে খেলতে নামলেও তিনি তার স্বাভাবিক খেলা খেলতে ব্যর্থ হন।ফলশ্রুতিতে জিদান ও তার দল বিশ্বকাপ আসরের প্রথম রাউন্ড থেকেই বিদায় নেয়। ফলশ্রুতিতে জিদান ও তার দল কোন গোল না করেই বিশ্বকাপ আসরের প্রথম রাউন্ড থেকেই বিদায় নেয় এবং বিশ্বকাপ শিরোপা অক্ষুণ্ণ রাখতে ব্যর্থ হয়।

ইউরো ২০০৪ এ জিদান ও তার দলের শুরুটা ভালোই হয়েছিল।গ্রুপ পর্যায়ের ম্যাচে ইংল্যান্ডের বিপক্ষে প্রথমে পিছিয়ে থেকেও জিদানের নৈপুণ্যে ফ্রান্স শেষ পর্যন্ত জয়ী হয়। এ ম্যাচটিতে জিদান দুটি গোল করেন যার একটি ফ্রি কিক ও আরেকটি পেনাল্টি থেকে করা।২০০৪ সালের ১২ আগস্ট কোয়ার্টার ফাইনালে ফ্রান্স পরবর্তী সময়ে ইউরো ২০০৪ শিরোপা জয়ী গ্রিস এর কাছে অপ্রত্যাশিত ভাবে হেরে যায়।এর পর পরই জিদান আন্তর্জাতিক ফুটবল থেকে অবসরের ঘোষণা দেন।

পরবর্তীকালে ২০০৬ সালের বিশ্বকাপ বাছাই পর্বে ফ্রান্স যখন চূড়ান্ত পর্বে উঠতে হিমশিম খাচ্ছিল,২০০৫ সালের ৩ আগস্ট জিদান আবার আন্তর্জাতিক ফুটবলে প্রত্যাবর্তনের ঘোষণা দেন এবং ফ্রান্স জাতীয় দলের অধিনায়ক নিযুক্ত হন। ২০০৫ সালের ৩ সেপ্টেম্বর বিশ্বকাপ বাছাই পর্বে ফ্যারো দ্বীপপুঞ্জের বিপক্ষে ৩-০ গোলে জয়ের মধ্য দিয়ে জিদান প্রতিযোগিতামূলক ফুটবলে দ্বিতীয় বারের মতো প্রত্যাবর্তন করেন এবং ফ্রান্স গ্রপ চ্যাম্পিয়ন হিসেবে বিশ্বকাপে খেলার যোগ্যতা অর্জন করে।

রিয়াল মাদ্রিদে এক মৌসুম ইনজুরিতে কাটানোর পর ২০০৬ সালের ২৫ এপ্রিল জিদান ২০০৬ বিশ্বকাপের পর পরই অবসর নেবার কথা ব্যাক্ত করেন।

২০০৬ সালের ২৭ মে জিদান ফ্রান্স জাতীয় দলের হয়ে তার ১০০ তম ম্যাচ খেলেন।প্যারিসের সেইন্ট ডেনিসের স্টাডে দ্য ফ্রান্স স্টেডিয়ামে মেক্সিকোর বিপক্ষে অনুষ্ঠিত এ ম্যাচটিতে ফ্রান্স ১-০ তে জয়ী হয়।স্টেডিয়ামটিতে এটিই ছিলো তার শেষ ম্যাচ এবং দিদিয়ের ডেসচ্যাম্প, মার্সেই দেশাই এবং লিলিয়ান থুরামের পরে চতুর্থ ফরাসি খেলোয়ার হিসেবে জিদান ১০০ টি ম্যাচ খেলার গৌরব অর্জন করেন।

সঠিক অনুচ্ছেদ শিরোনাম কোনটি?
titleA. ইনজুরি,অবসর গ্রহণ ও পুনরায় প্রত্যাবর্তন
titleB. লাল কার্ড প্রাপ্তি
titleC. দাতব্য কর্মসূচী
titleD. আন্তর্জাতিক ক্যারিয়ার
উত্তর: titleA
১৯০৮ সালে ভোলানাথ বরুয়া বিদেশে যান। যাবার সময় তিনি বিশ্বনাথ বরুয়াকে একটি কয়লার কোম্পানী আরম্ভ করতে অনুমতি দেন। বিদেশে থাকার সময়ই সেই কোম্পানীর কাজ আরম্ভ হয়৷ পরে কয়লার কোম্পানীর সম্পন্ন স্থানে কয়লার কোনো চিহ্ন পাওয়া যায় না এবং কয়লা আছে বলা কয়লা-পরীক্ষকরাও পালিয়ে যান। ১৯০৮-১০ সালে বরুয়ার প্রায় ১৪ লাখ টাকা লোকসান হয় এবং সেই লোকসান ব্যবসায় বড় আঘাত হানে। 
সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক কাল
titleC. ব্যবসায়িক ক্ষতি এবং পুনরুত্থান
titleD. বিদেশে বরুয়া
উত্তর: titleD
মাসকয়েক পরে বাঁধাধরা বিদ্যাচর্চায় ইতি। অমূল্যচরণ বরং সংস্কৃত ভাষা ও সাহিত্য ভাল ভাবে রপ্ত করার জন্য কাশী চলে গেলেন। সেখানে কাশী-নরেশের চতুষ্পাঠীতে পড়ে, তাঁর বিখ্যাত উপাধিটি অর্জন করলেন, হয়ে উঠলেন ‘বিদ্যাভূষণ মশাই’। কলকাতায় ফিরে এলেন জ্ঞানের খিদে বহু পরিমাণে বাড়িয়ে। একের পর এক ভাষা শিখতে লাগলেন। শুধু কি শেখা? শেখাতেও লাগলেন। বাড়িতে শেখান, শেখানোর জন্য ইস্কুলও করেন। সাধারণ ছেলেদের মধ্যে থেকে বাছাই করে এক অসাধারণ স্কুল— ভাষা শিক্ষার্থীদের জন্য স্কুল। আরও জানতে-চিনতে এবং কাজে লাগাতে চান যাঁরা, তাঁদের জন্য খুললেন কলকাতায় প্রথম অনুবাদের স্কুল— ‘ট্রানস্লেটিং ব্যুরো’— ১৮৯৭ সালে। তাঁর বয়স তখন আঠেরো! স্কুলটা ছিল সেই পুরনো কেশব অ্যাকাডেমির বাড়িতেই। অমূল্যভূষণের স্কুলে কাজ হত ভারতের ভাষা আর ভারতে চলিত ভাষা— বাংলা, সংস্কৃত, ওড়িয়া, তামিল, হিন্দি, তেলুগু, উর্দু, আরবি, ফারসি, অসমিয়া নিয়ে। এ ছাড়া ছিল ইংরেজি, গ্রিক, ল্যাটিন, ফরাসি, পর্তুগিজ, জার্মান, এমনকি পালি ও প্রাকৃতও। আরও কয়েকটা ভাষা জানতেন, সব মিলিয়ে সংখ্যাটা দাঁড়ায় ছাব্বিশে। হরিনাথ দে মশাই জানতেন চৌত্রিশটি ভাষা। তাঁর পরেই তালিকায় সম্ভবত দ্বিতীয় অমূল্যচরণ।

এই সব ভাষা পড়ানোর জন্য ওই কেশব অ্যাকাডেমিতেই তাঁর গ্রিক ভাষার শিক্ষক এডওয়ার্ডের নামে অমূল্যচরণ ‘এডওয়ার্ড ইনস্টিটিউশন’ নামে একটা আলাদা স্কুলই খুলেছিলেন। এতে উপার্জন বেড়ে গিয়েছিল। দরিদ্র পরিবারের সন্তান অমূল্যচরণ হঠাৎ রোজগারের আর একটা সুযোগও পেয়ে গিয়েছিলেন। কোহেন নামে এক সাহেব এর-ওর কাছে জানতে পেরেছিলেন, অমূল্যচরণ সংস্কৃত ভাষার জাহাজ। নিজের ছেলেকে ভাল করে সংস্কৃত শেখাতে মাসিক পঞ্চাশ টাকা বেতনে তাঁকে গৃহশিক্ষক নিযুক্ত করলেন সাহেব। বাবার ছিল সামান্য কেরানির চাকরি, সহোদর দুই ভাই স্কুলের গণ্ডিও পেরোননি! সেই বংশের ছেলে বিদ্যাভূষণ কিনা পঞ্চাশ টাকা পাচ্ছেন মাসে! সঙ্গে চিঠি, বইপত্র অনুবাদ করে ও করিয়ে ট্রান্সলেটিং ব্যুরো থেকেও রোজগার।

সঠিক অনুচ্ছেদ শিরোনাম কোনটি?
titleA. কলেজ জীবন
titleB. শৈশব
titleC. পারিবারিক জীবন
titleD. শিক্ষকতা
উত্তর: titleD
১৬ সেপ্টেম্বর, তিন মাসের মধ্যে দ্বিতীয়বারের মত বার্সেলোনা মেসির সাথে তাদের চুক্তি নবায়ন করে। এসময় মূল দলের খেলোয়াড় হিসেবে মেসির পারিশ্রমিক বাড়ানো হয় এবং চুক্তির মেয়াদ বাড়িয়ে ২০১৪ সাল পর্যন্ত করা হয়। ২০০৫ সালের ২৬ সেপ্টেম্বর, মেসিকে স্পেনের নাগরিকত্ব প্রদান করা হয়, এবং তিনি লা লিগায় খেলার সুযোগ পেয়ে যান। ২৭ সেপ্টেম্বর, মেসি ঘরের মাঠে ইতালীয় ক্লাব উদিনেসের বিপক্ষে চ্যাম্পিয়নস লীগে তার প্রথম খেলায় মাঠে নামেন। মেসি যখন মাঠে নামেন তখন ক্যাম্প ন্যু এর দর্শকগন তাকে দাড়িয়ে অভ্যর্থনা জানান।

মেসি লা লিগায় ১৭ খেলায় ৬ গোল এবং চ্যাম্পিয়নস লীগে ৬ খেলায় ১ গোল করেন। ২০০৬ সালের ৭ মার্চ, চেলসির বিপক্ষে চ্যাম্পিয়নস লীগের দ্বিতীয় পর্বের দ্বিতীয় লেগের খেলায় মেসির ডান উরুর পেশী ছিঁড়ে যায়। ফলে সেসমই তাকে মৌসুমের ইতি টানতে হয়। ঐ মৌসুমে রাইকার্ডের অধীনে বার্সেলোনা স্পেন এবং ইউরোপের চ্যাম্পিয়ন হিসেবে মৌসুম শেষ করে।

সঠিক অনুচ্ছেদ শিরোনাম কোনটি?
titleA. ক্লাব
titleB. ২০০৫–০৬ মৌসুম
titleC. ২০১৩–১৪ মৌসুম
titleD. ২০১০ বিশ্বকাপ
উত্তর: titleB
বিক্রম সংবৎ ভারতীয় নৃপতি বিক্রমাদিত্য কর্তৃক প্রবর্তিত একটি অব্দবিশেষ। এটি ভারতের একটি বহুল প্রচলিত অব্দ এবং নেপালের জাতীয় অব্দ। বিক্রম সংবৎ জাতীয় অব্দ হিসেবে স্বীকৃত হলেও এর পাশাপাশি গ্রেগোরিয়ান বর্ষপঞ্জি এবং নেপাল সংবতের প্রচলনও নেপালে ব্যাপকভাবে রয়েছে।

উজ্জয়িনী নগরীর চন্দ্রবংশীয় রাজা বিক্রমাদিত্য শকদের পরাজিত করে তার বিজয়োপলক্ষে ৫৬ খ্রিস্টপূর্বাব্দে প্রবর্তন করেন চান্দ্র অব্দ বিক্রম সংবৎ। বিক্রম সংবৎ গ্রেগোরিয়ান বর্ষপঞ্জি থেকে ৫৬.৭ বছর এগিয়ে রয়েছে। এটি একটি চান্দ্রাব্দ এবং প্রাচীন সূর্যসিদ্ধান্ত অনুসারে তিথি মতে গণিত হয় এই অব্দের মাস এবং দিনাঙ্ক। উত্তর ভারত এবং নেপালে এই অব্দে নববর্ষারম্ভ হয় চান্দ্র চৈত্র মাসের শুক্লা প্রতিপদ তিথিতে। কিন্তু পশ্চিম ভারতে এই একই অব্দ আরম্ভ হয় চান্দ্র কার্তিক মাসের শুক্লা প্রতিপদ তিথিতে।

সঠিক অনুচ্ছেদ শিরোনাম কোনটি?
titleA. বিক্রম সংবৎ
titleB. শকাব্দ
titleC. চীনা বর্ষপঞ্জী
titleD. বঙ্গাব্দ
উত্তর: titleA
গাবুন ভাইপারদের বর্ন বিন্যাস বিবর্ন অথবা ঈষৎ হলদে চতুর্ভূজের ন্যায় ছোপ দ্বারা গঠিত। এই চতুর্ভূজের মত আকৃতির ছোপ অথবা দাগগুলি পিঠের মধ্যস্থল থেকে নিচের দিকে নেমে এসেছে। দাগগুলির ফাঁকে ফাঁকে কালচে, হলুদ প্রান্তযুক্ত বালিঘড়ির মত ছোপ দেখা যায়। দেহের দুই পবার্শদেশে হরিদ্রাভ-বাদামী অথবা বাদামী বর্নের রম্বস আকৃতির দাগ রয়েছে সারিবদ্ধ ভাবে যাদের মধ্যভাগে হালকা উল্লম্ব দাগ রয়েছে। এদের উদরদেশের ব্ররন ফ্যাকাশে হলুদ এবং কালো অথবা বাদামী ছিট ছিট দাগ অবিন্যস্ত ভাবে ছড়িয়ে রয়েছে। মাথা সাদা অথবা ঈষৎ হলদেটে বর্নের এবং মাথার মধ্যভাগ বরাবর একটি সুক্ষ্ম কালো রেখা দেখা যায়। মাথার পশ্চাতভাগের দুই পাশে কালো ছোপ এবং প্রত্যেক চোখের নিচে এবং পিছনে কালচে নীল অথবা কালো ত্রিভুজাকৃতি দাগ দেখা যায়। চোখের মনি ক্রীমবর্নের, হলুদ-সাদা, কমলা অথবা রূপালী রঙের হয়।

সঠিক অনুচ্ছেদ শিরোনাম কোনটি?
titleA. বর্ন
titleB. ভৌগলিক সীমা
titleC. বাসভূমি
titleD. বিষ
উত্তর: titleA
ব্রিটিশ ঔপনিবেশিক শাসনের অধীনে দক্ষিণ ভারত মাদ্রাজ প্রেসিডেন্সি, হায়দ্রাবাদ রাজ্য, মহীশূর রাজ্য, তিরুবিথামকুর (বা ত্রিবান্দ্রম), কোচিন, বিজিয়ানগরম সহ একাধিক দেশীয় রাজ্যে বিভক্ত ছিল। মাদ্রাজ প্রেসিডেন্সি প্রত্যক্ষভাবে ব্রিটিশদের নিয়ন্ত্রণাধীন ছিল। দেশীয় রাজ্যগুলি মোটামুটি অভ্যন্তরীণ স্বায়ত্তশাসন ভোগ করত। প্রতিটি গুরুত্বপূর্ণ দেশীয় রাজ্যের রাজধানীতে শাসকদের কাজকর্মের তদারকি ও প্রতিবেদন করার জন্য একজন ব্রিটিশ রেসিডেন্ট নিযুক্ত থাকতেন। রাজধানীর নিকটস্থ ক্যান্টনমেন্টে ব্রিটিশ ফৌজ মোতায়েন করা থাকত সম্ভাব্য সব রকম বিদ্রোহ দমনের উদ্দেশ্যে। এই সব রাজ্যের শাসকরা ব্রিটিশ রাজশক্তির সর্বাধিকার নীতি মেনে চলতেন। বৃহদায়তন দেশীয় রাজ্যগুলি নিজস্ব মুদ্রা ও রেলব্যবস্থা চালু করেছিল। এই রেলপথগুলি প্রতিবেশী রাজ্যগুলির অব্যবহার্য করার জন্য নন-স্ট্যান্ডার্ড গেজে তৈরি করা হত। ব্রিটিশ যুগেই দক্ষিণ ভারতের পার্বত্য অঞ্চলে চা ও কফি চাষ শুরু হয়। এগুলি এই অঞ্চলের এক গুরুত্বপূর্ণ অর্থকরী ফসলে পরিণত হয়।

সঠিক অনুচ্ছেদ শিরোনাম কোনটি?
titleA. ব্রিটিশ দক্ষিণ ভারত
titleB. চের
titleC. আধুনিক যুগ
titleD. মধ্যযুগ
উত্তর: titleA
মিঠা পানি যখন সমুদ্রের পানির সাথে মিলিত হয় তখন সাধারণত ঈষৎলোনা পানির অবস্থা তৈরি হয়। বস্তুতপক্ষে বিশ্বব্যাপী সর্বাধিক বিস্তৃত ঈষৎলোনা পানির এলাকা হলো মোহনা, যেখানে একটি নদী সমুদ্রের সাথে মিলিত হয়।

লন্ডন দিয়ে প্রবাহিত টেমস নদীর মোহনা একটি ধ্রুপদী নদীর মোহনা। লন্ডনের কয়েক মাইল পশ্চিমে টেডিংটন শহরটি টেমসের জোয়ার এবং অ-জোয়ার অংশের মধ্যে সীমানা চিহ্নিত করেছে, যদিও এটিকে একটি মিঠা পানির নদী হিসাবে বিবেচনা করা হয় এর  এর গড় লবণাক্ততা খুবই কম এবং এতে মূলত রোচ, ডেস, কার্প, পার্চ এবং পাইকের মতো মিঠা পানির প্রাণিকূল বাস করে। টেমস নদীর মোহনায় ব্যাটারসি এবং গ্রাভসেন্ডের মধ্যে ঈষৎলোনা হয়ে ওঠে এবং এখানে মিষ্টি পানির মাছের প্রজাতির বৈচিত্র্য আরও কম, প্রাথমিকভাবে রোচ এবং ডেস; ইউরিহেলিন সামুদ্রিক প্রজাতি যেমন ফ্লাউন্ডার, ইউরোপীয় সীবাস, মুলেট এবং স্মেল্ট একানে আরও বেশি সাধারণ হয়ে ওঠে। পূর্বদিকে নদীটি গ্রাভস্যান্ডে না পৌঁছানো পর্যন্ত লবণাক্ততা বৃদ্ধি পায় এবং মিঠা পানির মাছের প্রজাতিগুলি ইউরিহেলিন সামুদ্রিক প্রজাতি দ্বারা সম্পূর্ণরূপে প্রতিস্থাপিত হয়, তখন এই অবস্থার পুরোপুরি সামুদ্রিক হয়ে যায় এবং মাছের প্রজাতিটি সংলগ্ন উত্তর সাগরের সাথে মিলিত হয় এবং ইউরিহেলিন এবং স্টেনোহেলিন উভয় সামুদ্রিক প্রজাতিই এর অন্তর্ভুক্ত করে। প্রতিস্থাপনের অনুরূপ প্যাটার্নটি জলজ উদ্ভিদ এবং নদীতে বসবাসকারী ইনভার্টেব্রেট এর সাথে দেখা যায়।

মিঠা পানি থেকে সামুদ্রিক বাস্তুসংস্থায় এই জাতীয় পরিবেশগত পারম্পর্য নদীর মোহনাগুলির বৈশিষ্ট্য। অ্যানড্রোমাস এবং ক্যাটাড্রোমাস মাছের প্রজাতি যেমন স্যামন, শ্যাড এবং ঈল স্থানান্তরিত হওয়ার সময় নদীর মোহনাগুলি গুরুত্বপূর্ণ মধ্যবর্তী অবস্থান তৈরি করে, তাদের সামাজিক দল গঠনের এবং লবণাক্ততার পরিবর্তনের সাথে সামঞ্জস্য হওয়ার সময় দেয়। স্যামন হলো অ্যানড্রোমাস, অর্থাৎ এরা সমুদ্রে বাস করে তবে নদীতে ডিম ছাড়ে; ঈল হলো ক্যাটাড্রোমাস, এরা নদী এবং স্রোতে বসবাস করে, তবে প্রজননের জন্য সমুদ্রে ফিরে আসে। প্রজাতিগুলি মোহনার মাধ্যমে স্থানান্তরিত হয়, এছাড়াও আরও অনেক মাছ রয়েছে যেগুলি ডিম ছাড়ার মোহনাকে জন্য "নার্সারি গ্রাউন্ড" হিসাবে ব্যবহার করে আবার কোথাও কোথাও অন্যত্র যাওয়ার আগে বাচ্চা মাছ প্রতিপালিত হতে এবং বৃদ্ধি পেতে এটি ব্যবহৃত হয়। বাণিজ্যিকভাবে গুরুত্বপূর্ণ দুটি প্রজাতি হেরিং এবং প্লেইস এই উদ্দেশ্যে টেমস নদীর মোহনা ব্যবহার করে। 

মোহনাসমূহ সাধারণত মাছ ধরার ক্ষেত্র এবং মাছ চাষ বা পালনের স্থান হিসাবে ব্যবহৃত হয়। উদাহরণস্বরূপ, আটলান্টিক স্যামন খামারগুলি প্রায়শই মোহনাগুলিতে অবস্থিত, যদিও এটি বিতর্ক সৃষ্টি করেছে, কারণ এটি করার ফলে, মাছ চাষীরা প্রাকৃতিক মাছকে প্রচুর পরিমাণে বহিরাগত পরজীবীতে যেমন সামুদ্রিক উকুনে যা খোঁয়াড় থেকে নির্গত হয় তা দ্বারা মাছগুলিতে আক্রান্ত করে। 

সঠিক অনুচ্ছেদ শিরোনাম কোনটি?
titleA. ঈষৎলোনা পানির সমুদ্র ও হ্রদ
titleB. ঈষৎলোনা পানির জীবকূল
titleC. ম্যানগ্রোভ
titleD. মোহনা
উত্তর: titleD
কর্ণাটকের রাজধানী বেঙ্গালুরু থেকে ১৫৮ কিলোমিটার দূরে শ্রবণবেলগোলায় ‘গোমতেশ্বর’ নামে পরিচিত বাহুবলীর বিশাল একশিলা মূর্তিটি অবস্থিত। পর্বতের উপর অবস্থিত এই মূর্তিটি একটি মাত্র গ্র্যানাইট পাথর কেটে নির্মিত। মূর্তিটির উচ্চতা ১৭ মিটার (৫৫ ফুট)। ৩০ কিলোমিটার দূর থেকে মূর্তিটি দেখা যায়। বহু শতাব্দী ধরে শ্রবণবেলগোলা জৈনদের কাছে একটি তীর্থক্ষেত্র।

এই মূর্তিটি বিশ্বের বৃহত্তম একশিলা মূর্তিগুলির অন্যতম। গঙ্গ রাজা চতুর্থ রাচমল্ল সত্যবাকের (৯৭৫-৯৮৬) মন্ত্রী চামুণ্ডারায় কর্তৃক এই মূর্তিটি নির্মিত হয়। মূর্তিটির আশেপাশের অঞ্চলে বাসাদি নামে পরিচিত জৈন মন্দির ও তীর্থঙ্করদের অনেক মূর্তি আছে। মহামস্তকাভিষেকের সময় প্রচুর তীর্থযাত্রী ও পর্যটক এখানে আসেন। ১২ বছরে একবার মহামস্তকাভিষেক অনুষ্ঠান আয়োজিত হয়। এই সময় গোমতেশ্বর মূর্তিটিকে দুধ, মধু, ঘি ইত্যাদি দিয়ে স্নান করানো হয়। ভারত সরকার এই মূর্তিটিকে বিশ্ব ঐতিহ্যবাহী স্থান ঘোষণার জন্য প্রস্তাব দিয়েছে।

সঠিক অনুচ্ছেদ শিরোনাম কোনটি?
titleA. তপস্যা
titleB. কিংবদন্তি
titleC. শ্রবণবেলগোলার গোমতেশ্বর মূর্তি
titleD. দ্বন্দ্বযুদ্ধ
উত্তর: titleC